b"\n_START_ARTICLE_\nBillie Joe Armstrong\n_START_SECTION_\nZa\xc4\x8detek\n_START_PARAGRAPH_\nBillie Joe se je rodil v Kaliforniji kot najmlaj\xc5\xa1i od \xc5\xa1estih otrok. Njegov o\xc4\x8de Andy Armstrong je pre\xc5\xbeivljal dru\xc5\xbeino kot bobnar in taxist. Umrl je leta 1982, ko jih je Billie \xc5\xa1tel 10. Pesem Wake Me Up When September Ends je Billie posvetil spominu na o\xc4\x8deta. Njegova mama je delala v klubu Rod's Hickory Pit. Tam je Billie s prijateljem Mikeom Dirntom imel svoj prvi nastop v javnosti. Skupaj z Mikeom sta ustanovila skupino Sweet Children, ki se je kasneje preimenovala v Green Day in po\xc5\xbeela neskon\xc4\x8dno slavo. Kot najstnik je poslu\xc5\xa1al in izvajal metal pesmi, ko pa je sli\xc5\xa1al pesem Holidays in the Sun skupine Sex Pistols, je spremenil zvrst glasbe in iz metala presedlal na punk. Sedaj izvaja punk, rock in punk rock.\n_START_SECTION_\nKariera\n_START_PARAGRAPH_\nLeta 1987 je ustanovil skupino Sweet Children. Takrat je bil star 15 let. Na za\xc4\x8detku sta Billie in Mike oba le igrala na kitaro, v skupini pa je bil \xc5\xa1e bobnar John Kiffmeyer, javnosti bolje znan kot Al Sobrante. Bas kitaro je igral Sean Hughes. Hughes je po manj kot letu dni, natan\xc4\x8dneje leta 1988, skupino zapustil, v istem \xc4\x8dasu  se je Mike nau\xc4\x8dil igrati bas. Aprila 1988, so skupino preimenovali. Leta 1990 je skupino zapustil tudi Al Sobrante in zamenjal ga je zdaj\xc5\xa1nji bobnar Tre Cool. Album Dookie je izstrelil Green Day med zvezde in skupaj z Green Day tudi Billija Joea, ki zdaj ni bil ve\xc4\x8d le najmlaj\xc5\xa1i izmed \xc5\xa1estih otrok dru\xc5\xbeine ni\xc5\xbejega \xc5\xbeivljenjskega standarda, ampak svetovno znana zvezda, ki \xc5\xbee dvajset let navdu\xc5\xa1uje javnost s svetovnimi hiti in albumi, ki podirajo rekorde prodajanosti."